14.4.2023
SK
Úradný vestník Európskej únie
L 101/21
PRÍLOHA
Opis tovaru
Zatriedenie (číselný znak KN)
Odôvodnenie
(1)
(2)
(3)
Opakovane použiteľný (znovu naplniteľný) vaporizér (ďalej len „atomizér“) pre elektronickú cigaretu pozostávajúci:
8543 40 00
Zatriedenie je určené všeobecnými pravidlami 1, 2 a) a 6 na interpretáciu kombinovanej nomenklatúry (VIP) a znením číselných znakov KN 8543 a 8543 40 00.
— zo základu s otvorom na reguláciu vzduchu a konektorom na pripojenie k zdroju napájania (nie je súčasťou atomizéra), — z ohrievača s kovovým drôtom a bavlnou, — zo sklenenej nádoby a — z náustku.
Atomizér sa predkladá bez tekutiny elektronických cigariet (tzv. e-liquid).
do
Atomizér je pripojený k zdroju napájania konektorom so závitom, ktorý zároveň umožňuje elektrické pripojenie.
Dodaná elektrická energia ohrieva drôt ohrievača, ktorý následne zohrieva a odparuje tekutinu do elektronických cigariet.
Vzniká tak výpar, ktorý potom používateľ vdychuje.
Hoci atomizér je vhodný na použitie výlučne s elektronickou cigaretou, zatriedenie pod číselný znak KN 8543 90 00 ako časť a súčasť elektronickej cigarety je vylúčené, keďže atomizér je natoľko prepracovanou zostavou častí a súčastí, že už má hlavné podstatné vlastnosti kompletného výrobku, a to elektronickej cigarety (pozri aj vysvetlivky k harmonizovanému systému k XVI. triede, všeobecne, IV) Nekompletné stroje).
Atomizér obsahuje všetky prvky potrebné na vykonávanie funkcií, na ktoré je elektronická cigareta konštrukčne navrhnutá, a to konkrétne zahrievanie a odparovanie tekutiny do elektronických cigariet, čo umožňuje používateľovi vdychovať vytvorený výpar cez náustok.
Preto má podstatný charakter kompletného výrobku a má sa považovať za neúplnú elektronickú cigaretu v zmysle VIP 2 a).
Atomizér sa má preto zatriediť pod číselný znak KN 8543 40 00 ako elektronická cigareta.
(Pozri obrázok) (*)
(Zdola nahor: základ, ohrievač, sklenená nádoba, náustok) (*) Obrázok má len informačný charakter.